Publication: Magyar Közlöny
Issue: MK-2001-112 (Year: 2001, Number: 112)
Era: 1990-2004
Section: Melléklet a 28/2001. (X. 12.) GM rendelethez
Paragraph Index: 221

(16) Nitridek Megjegyzések 1. A „bevonási folyamat” kifejezésen egyaránt értendõ a felületen végzett javítás, a felület korábbi állapotának visszaállítása, vagy az új felületbevonat elõállítása. 2. Az „ötvözött aluminid-bevonat” kifejezés vonatkozik az egy vagy több lépcsõben elõállított bevonatokra, amelyekben egy vagy több elemet az aluminid-bevonat felvitele elõtt helyeztek el, még akkor is, ha ez egy más bevonatolási folyamattal történt. Nem vonatkozik azonban az egylépéses pack-cementálás ötvözött aluminidek elõállítása céljából végzett ismételt alkalmazására. 3. A „nemesfémmel módosított aluminid” kifejezés arra a többlépcsõs bevonási folyamatra vonatkozik, amelynek során az aluminid-bevonatolás alkalmazása elõtt nemesfémet, vagy nemesfémeket visznek fel valamilyen más bevonási folyamattal. 4. Az „ezek keverékei” kifejezés szerinti keverékek diffúz anyagokból, szemcsés kompozitokból, ko-depozitokból és többrétegû depozitokból állnak, és a táblázatban szereplõ bevonási folyamatok egyszeri vagy többszöri alkalmazásával állíthatók elõ. 5. Az „McrAlX” olyan ötvözeteket jelent, amelyekben az M kobaltnak, vasnak, nikkelnek vagy ezek valamilyen kombinációjának felel meg, az X hafniumot, ittriumot, szilíciumot, tantált jelent, bármely mennyiségben, vagy egyéb szándékosan bevitt adalékanyagot 0,01 tömegszázalék fölött, különbözõ arányokban és kombinációkban, kivéve: a. A CoCrAlY-bevonat, mely kevesebb, mint 22 tömegszázalék krómot, kevesebb, mint 7 tömegszázalék alumíniumot és kevesebb, mint 2 tömegszázalék ittriumot tartalmaz; b. A CoCrAlY-bevonat, mely 22—24 tömegszázalék krómot, 10—12 tömegszázalék alumíniumot és 0,5—0,7 tömegszázalék ittriumot tartalmaz; vagy c. Az NiCrAlY-bevonat, mely 21—23 tömegszázalék krómot, 10—12 tömegszázalék alumíniumot és 0,9—1,1 tömegszázalék ittriumot tartalmaz. 6. Az „alumíniumötvözetek” olyan ötvözeteket jelentenek, amelyek maximális szakítószilárdsága legalább 190 MPa, 293 K (20 °C) hõmérsékleten mérve. 2001/112. szám 7. A „korrózióálló acél” kifejezés olyan acélokra vonatkozik, mint például az AISI (American Iron and Steel Institute) 300-as sorozata vagy az ezzel egyenértékû nemzeti szabvány. 8. A „tûzálló fémek és ötvözetek” a következõ fémekbõl és ötvözeteikbõl állnak: nióbium, molibdén, volfrám és tantál. 9. Az „érzékelõ ablak anyagok” a következõk: alumínium-oxid, szilícium, germánium, cinkszulfid, cink-szelenid, gallium-arzenid, gyémánt, gallium-foszfid, zafír és a következõ fémhalogenidek: kálium-jodid, kálium-fluorid, vagy a 40 mm-nél nagyobb átmérõjû szenzorablakhoz való anyagok esetén cirkónium-fluorid és hafnium-fluorid. 10. A 2. kategória nem vonja ellenõrzés alá a repülõgépek szilárd szárnyszelvényeinek egylépcsõs pack-cementálására szolgáló „technológiát”. 11. A következõ „polimerek”: poliimidek, poliészterek, poliszulfidok, polikarbonátok és poliuretánok. 12. A „módosított cirkónium-oxid” egyéb fém-oxidok adalékolására vonatkozik (például kalcium-oxid, magnézium-oxid, ittrium-oxid, hafnium-oxid, ritkaföldfémek oxidja), amelyeket azért adagolnak a cirkónium-oxidhoz, hogy stabilizálják a krisztallográfiai fázisokat és a fázisösszetételeket. A kalcium-oxiddal vagy magnézium-oxiddal való keverés vagy fúzió útján módosított cirkóniából készült hõgát-bevonatokra nem terjed ki az ellenõrzés. 13. A „titánötvözetek” csak azokra az ûrhajózási ötvözetekre utalnak, melyek maximális szakítószilárdsága 900 MPa vagy több 293 K (20 °C) hõmérsékleten mérve. 14. Az „alacsony tágulású üvegek” olyan üvegekre vonatkoznak, amelyek hõtágulási tényezõje 1x10-7 [1/K] vagy annál kevesebb 293 K (20 °C) hõmérsékleten mérve. 15. A „dielektromos rétegek” többrétegû szigetelõanyagból készült bevonatok, amelyekben a különbözõ törésmutatójú anyagokból álló modell interferencia-jellemzõit használják fel a különbözõ hullámhosszúságú sávok visszaverésére, átvitelére vagy elnyelésére. A dielektromos rétegek kifejezés négynél több dielektromos rétegre vagy szigetelõ/fém „kompozit” rétegre vonatkozik. 16. A „cementált volfrám-karbid” nem foglalja magában a volfrám-karbid/(kobalt, nikkel), titán-karbid/(kobalt, nikkel), króm-karbid/nikkel-króm és króm-karbid/nikkelbõl álló forgácsoló és formázó szerszámanyagokat. 17. Nem esik ellenõrzés alá az a „technológia”, amit kifejezetten úgy terveztek, hogy gyémántszerû szénlerakódást hozzon létre az alábbiak bármelyikén: mágneslemez-meghajtók és -fejek, polikarbonát szemüvegek, eldobható (egyszerhasználatos) termékek gyártására szolgáló berendezések, sütödei berendezések, csapszelepek, hangszórók akusztikus diafragmái, autómotor-alkatrészek, vágószerszámok, lyukasztó-sajtoló formák, kamerákhoz vagy távcsövekhez tervezett csúcsminõségû lencsék, irodaautomatizálási berendezések, mikrofonok vagy orvosi eszközök. 18. A „szilícium-karbid” nem tartalmazza a forgácsoló és formázó szerszámanyagokat. 19. A kerámia hordozók – a jelen pontban használt értelemben – nem tartalmazzák azokat a keramikus anyagokat, amelyek 5 súlyszázaléknyi vagy több meszet vagy cementet tartalmaznak, akár elkülönült alkotórészként, akár lekötve. Mûszaki megjegyzések A táblázat 1. oszlopában szereplõ eljárások definíciói a következõk: a. Gõzfázisú kémiai bevonás (Chemical Vapour Deposition — CVD) olyan rétegfelviteli vagy felületmódosítási bevonási folyamat, melynek során fémet, ötvözetet, „kompozitot” vagy kerámiát visznek fel hevített felületre. A hordozó közelében kiválasztott vagy elegyített gázok reakciója eredményezi a kívánt elemek, ötvözetek vagy vegyületek leválasztását. A bomláshoz vagy a vegyi reakcióhoz szükséges energiát a hordozó hõje, plazmakisülés vagy „lézer”sugárzás szolgáltatja. NB.1.: A CVD-eljárások közé tartoznak az alábbiak is: nem-pack irányított gázáram, pulzáló CVD, szabályozott nukleidos termikus leválasztás (CNTD), plazmagerjesztésû vagy plazmát alkalmazó CVD-eljárások. 2001/112. szám NB.2.: A pack porkeverékbe merített hordozót jelent. NB.3.: A nem-pack eljárásokban használt gázhalmazállapotú anyagok ugyanazon alapreakció során ugyanolyan paraméterekkel jönnek létre, mint a pack-cementálás eljárás paraméterei, kivéve, hogy a bevonandó hordozó nem kerül kapcsolatba a porkeverékkel. b. Termikus gõzölögtetésû-fizikai gõzfázisú leválasztás (TE-PVD) olyan bevonatkezelési eljárás, amelyet 0,1 Pa-nál kisebb nyomású vákuumban végeznek el, úgy, hogy a bevonóanyag elgõzölögtetésére hõenergiát használnak fel. Az eljárás eredményeként az elgõzölögtetett anyag kicsapódik, illetve lerakódik a megfelelõen elhelyezett hordozóra. Az eljárás szokásos módosítási eszköze az, hogy gázt adagolnak be a vákuumkamrába a bevonási eljárás során, compound bevonatok szintetizálása céljából. Ion- vagy elektronsugarak vagy plazma alkalmazása a bevonási eljárás aktiválására vagy elõmozdítására szintén e technikai eljárás szokásos módosítását képezi. Az optikai jellemzõk és bevonatok vastagsága az eljárás során monitorokon megfigyelhetõ. A specifikus TE-PVD eljárások az alábbiak: 1. Az elektronsugaras PVD elektronsugarat használ a bevonatot képezõ anyag hevítésére és gõzölögtetésére: 2. Az iontámogatású, ellenállás fûtésû PVD villamosan ellenálló hõforrásokat alkalmaz, melyeket visszaverõdõ ionsugárral vagy ionsugarakkal kombinál annak érdekében, hogy az elpárologtatott bevonóanyag szabályozott és egyenletes áramát hozza létre. 3. A „lézer” gõzölögtetés pulzáló vagy folytonos hullámú „lézer” sugarakat alkalmaz a bevonóanyag képezõ fém felhevítésére. 4. A katódíves bevonás a bevonatképzõ anyagból készült olyan fogyó katódot használ, melynek felszínén ív keletkezik egy földelt érintkezõvel történõ rövid idejû érintkezés során. Az ív ellenõrzött mozgása erodálja a katód felületét, s ezzel erõsen ionizált plazmaáramot hoz létre. Az anód lehet egy kúp, amely a katód felszínéhez egy szigetelõn keresztül csatlakozik, vagy a kamrát lehet használni anódként. Döntött hordozót alkalmaznak a „non line-of-sight” bevonásnál. NB.: Ez a meghatározás nem tartalmazza a random katódsugaras bevonást (nem döntött szubsztrátumok esetén). 5. Az ionplattírozás olyan speciális változata az általános TE-PVD eljárásnak, amelyben plazmát vagy ionforrást használnak a bevonatképzésre használandó anyag ionizálására, s negatív döntést alkalmaznak a hordozón, annak érdekében, hogy megkönnyítsék a bevonóanyagnak a plazmából történõ kiválását. A folyamat szokásos módosításainak tekinthetõ reaktív anyagok bevezetése, szilárd anyagok elgõzölögtetése a reakciótérben, és monitorok használata az optikai jellemzõk és a vastagság folyamat közbeni mérésének biztosítására. c. A pack cementálás olyan felületmódosító bevonási vagy rétegfelviteli eljárás, amelynek során a hordozót porkeverékbe (a packba) merítik; a pack az alábbiakból áll: 1. A felvitelre szánt fémek pora (általában alumínium, króm, szilícium vagy ezek kombinációi); 2. Aktivátor (általában egy halogénsó); és 3. Egy semleges por, általában timföld. A hordozót és a porkeveréket egy retortában helyezik el, amit 1030 K (757 °C) és 1375 K (1102 °C) közötti hõmérsékletre fûtenek fel, a bevonóanyag leválásához szükséges idõtartamra. d. A plazmaszórás olyan rétegfelviteli eljárás, amelynek során egy szórófej állítja elõ és szabályozza a plazmát; a szórófejbe kerül be a porított vagy huzalos bevonóanyag, ami megolvad, és a szórófej ezt szórja ki a hordozó felé, ahol az teljes mértékben tapadó bevonatot képez. A plazmaszórás vagy kisnyomású plazmaszórásból vagy víz alatti, nagy sebességû plazmaszórásból áll. 2001/112. szám NB.1.: A kis nyomás a környezeti, légköri nyomásnál kisebb nyomást jelent. NB.2.: A nagy sebesség azt jelenti, hogy a fúvókából eltávozó gáz sebessége meghaladja a 750 m/sot 293 K-en (20 °C), 0,1 MPa-on. e. Az iszapleválasztás az a felületmódosító bevonási vagy rétegfelviteli eljárás, amelynek során folyadékban feloldott szerves kötõanyaggal kevert fém- vagy kerámiaport visznek fel a hordozóra szórással, bemerítéssel vagy festéssel. Ezt követõen az egészet levegõben vagy kemencében szárítják, majd a kívánt bevonat elérése érdekében hõkezelik. f. A katódporlasztás olyan rétegfelviteli folyamat, amelyben pozitív töltésû részecskéket gyorsítanak és mozgatnak elektromos térben a céltárgy (bevonóanyag) felszíne felé. A becsapódó ionok kinetikus energiája elegendõ ahhoz, hogy a céltárgy felületébõl atomok váljanak ki és a megfelelõen elhelyezett hordozón kiváljanak. NB.1.: A táblázat csak a triódás, magnetronos vagy reaktív katódporlasztásra vonatkozik, amelyekkel a bevonóanyag tapadásának növelését és a leválasztás sebességét kívánják növelni, valamint vonatkozik a megnövelt rádiófrekvenciás (RF) porlasztásra, amelyet a nemfémes bevonóanyagok gõzölögtetésére használnak. NB.2.: Az alacsony energiájú (5 keV-nál kisebb) ionsugarakat a leválasztás aktiválására lehet használni. g. Az ionbeültetés az a felületmódosító bevonási eljárás, amelynek során az ötvözendõ elemet ionizálják, erõtérben felgyorsítják és a hordozó felületének meghatározott részébe ültetik. Ez magában foglalja azokat az eljárásokat, melyek során az ionbeültetés az elektronsugaras fizikai gõzfázisú leválasztással vagy katódporlasztással egyidejûleg történik.

Source: https://magyarkozlony.hu/hivatalos-lapok/744c9fe6dd546b7b269bd63e1205eb02081de9aa/dokumentumok/f10fecf4a1b52e6a998d5c1de97ab2c03f8aae2f/letoltes